CELEX: 52014PC0447
Language: lt
Date: 2014-07-01
Title: Pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 2866/98 dėl Lietuvai taikytino euro perskaičiavimo kurso

|
			
		
		
		52014PC0447
		
			Pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 2866/98 dėl Lietuvai taikytino euro perskaičiavimo kurso /* COM/2014/0447 final - 2014/208 (NLE) */
			
				
		
		
			
			   	AIŠKINAMASIS MEMORANDUMAS
1.           Pasiūlymo
aplinkybės
2014 m. birželio 4 d. Komisija priėmė
Tarybos sprendimo pasiūlymą pagal Sutarties dėl Europos
Sąjungos veikimo (toliau – Sutartis) 140 straipsnio 2 dalį, kuriame
nurodoma, kad Lietuva atitinka būtinas euro įvedimo sąlygas ir
kad nuo 2015 m. sausio 1 d. panaikinama Lietuvai taikoma išimtis.
Teigiamo sprendimo atveju Taryba vėliau
turės nustatyti euro ir Lietuvos lito perskaičiavimo kursą,
kuris įsigalios 2015 m. sausio 1 d.
Tarybos reglamentu
(EB) Nr. 2866/98 dėl euro ir eurą įvedančių
valstybių narių valiutų perskaičiavimo kursų[1] nustatyti neatšaukiami
perskaičiavimo kursai 18 valstybių narių, šiuo metu
priklausančių euro zonai (Belgijai, Vokietijai, Estijai, Graikijai,
Ispanijai, Prancūzijai, Airijai, Italijai, Kiprui, Latvijai,
Liuksemburgui, Maltai, Nyderlandams, Austrijai, Portugalijai, Slovėnijai,
Slovakijai ir Suomijai). Siekiant išplėsti šio reglamento taikymo
sritį Lietuvos litui, į šį reglamentą reikia įtraukti nuorodą
į šią valiutą. Tai yra šio pasiūlymo dalykas.
2.           Konsultacijų su
suinteresuotosiomis šalimis rezultatai ir poveikio vertinimas
Pagal oficialią procedūrą Komisijai
pateikus Tarybos reglamento pasiūlymą konsultuojamasi su Europos
Centriniu Banku (ECB). Diskusijos su valstybėmis narėmis dėl
ekonominės politikos uždavinių valstybėse narėse
įvairiomis formomis reguliariai vyksta Ekonomikos ir finansų komitete
ir ECOFIN taryboje ir Euro grupėje. Jos apima neoficialias diskusijas
konkrečiai su pasirengimu stojimui į euro zoną susijusiais klausimais
(įskaitant valiutos kursų politiką). Dialogas su mokslininkais
ir kitomis suinteresuotosiomis grupėmis vyksta konferencijų ar (arba)
seminarų metu, taip pat ad hoc pagrindu.
Ekonominiai pokyčiai euro zonoje ir
valstybėse narėse vertinami laikantis įvairių
ekonominės politikos koordinavimo ir priežiūros procedūrų
(visų pirma pagal Sutarties 121 straipsnį), taip pat atsižvelgiant
į Komisijos reguliariai vykdomą konkrečios šalies arba visos
zonos įvykių stebėseną ir analizę (įskaitant
prognozes, reguliarias leidinių serijas, Ekonomikos ir finansų
komitetui ir ECOFIN tarybai ir Euro grupei pateikiamus duomenis). Laikantis
proporcingumo principo ir atsižvelgiant į ankstesnę patirtį,
laikoma, kad oficialus poveikio vertinimas nereikalingas.
3.           Teisiniai pasiūlymo
aspektai
3.1.        Teisinis pagrindas
Šio pasiūlymo teisinis pagrindas yra
Sutarties 140 straipsnio 3 dalis, pagal kurią Taryba nustato
perskaičiavimo kursą, kuriuo euro pakeis valstybės narės,
kuriai taikyta išimtis buvo panaikinta pagal Sutarties 140 straipsnio 2
dalį, valiutą.
Taryba sprendimą priima vieningu
valstybių narių, kurių valiuta yra euro, ir suinteresuotosios
valstybės narės sutarimu, remdamasi Komisijos pasiūlymu ir
pasikonsultavusi su ECB.
3.2.        Subsidiarumas ir
proporcingumas
Pasiūlymas priklauso išimtinei Sąjungos
kompetencijai. Todėl subsidiarumo principas netaikomas.
Šia iniciatyva neviršijama to, kas būtina jos
tikslui pasiekti, todėl ji atitinka proporcingumo principą.
3.3.        Pasirinkta teisinė
priemonė
Reglamentas yra vienintelė tinkama
teisinė priemonė iš dalies pakeisti Tarybos reglamentą (EB) Nr.
2866/98 dėl euro ir eurą įvedančių valstybių
narių valiutų perskaičiavimo kursų.
4.           Poveikis biudžetui
Pasiūlymas neturi poveikio Sąjungos
biudžetui.
5.           Pastabos dėl
atskirų straipsnių
5.1.        1 straipsnis
Pasiūlytas kursas yra dabartinis Lietuvos lito centrinis kursas, naudojamas valiutų kurso
mechanizme (VKM II).
Kaip ir kitų valiutų atveju bei
laikantis Tarybos reglamento (EB) Nr. 1103/97[2]
dėl tam tikrų nuostatų, susijusių su euro įvedimu,
perskaičiavimo kursą turi sudaryti šeši reikšminiai skaitmenys.
5.2.        2 straipsnis
Šiame straipsnyje nustatyta reglamento
įsigaliojimo data – 2015 m. sausio 1 d., užtikrinant, kad jis
bus taikomas kartu laikantis kitų su euro įvedimu Lietuvoje
susijusių Tarybos aktų, t. y. dėl išimties panaikinimo
datos ir kitų priemonių, reikalingų eurui įvesti Lietuvoje,
įsigaliojimo datos.
2014/208 (NLE)
Pasiūlymas
TARYBOS REGLAMENTAS
kuriuo iš dalies keičiamas Reglamentas
(EB) Nr. 2866/98 dėl Lietuvai taikytino euro perskaičiavimo kurso
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 140 straipsnio 3 dalį,
atsižvelgdama į Europos Komisijos
pasiūlymą[3],
atsižvelgdami į Europos Centrinio Banko
nuomonę[4],
kadangi:
1.         Tarybos reglamentu (EB) Nr.
2866/98[5]
nustatomi perskaičiavimo į eurus kursai nuo 1999 m. sausio
1 d.;
2.         pagal 2003 m. Stojimo
akto 4 straipsnį Lietuva yra valstybė narė, kuriai taikoma
išimtis, kaip apibrėžta Sutarties 139 straipsnio 1 dalyje; 
3.         pagal 2014 m.
[mėnuo] [diena] Tarybos sprendimą 2014/…/ES[6] Lietuva atitinka
būtinas euro įvedimo sąlygas ir Lietuvai taikoma išimtis
2015 m. sausio 1 d. panaikinama;
 4.        Įvedant eurą
Lietuvoje būtina nustatyti euro ir Lietuvos lito perskaičiavimo kursą.
Šis perskaičiavimo kursas turėtų būti nustatytas 3.45280 lito
už 1 eurą; šis kursas atitinka dabartinį lato centrinį
kursą, naudojamą valiutų kurso mechanizme (VKM II);
5.         todėl Reglamentas (EB)
Nr. 2866/98 turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Reglamento (EB) Nr. 2866/98 1 straipsnyje
tarp Latvijos latui ir Liuksemburgo frankui taikomų perskaičiavimo
kursų įterpiama ši eilutė:
„= 3.45280
Lietuvos lito“.
2 straipsnis
Šis reglamentas įsigalioja 2015 m.
sausio 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Strasbūre
                                                                       Tarybos
vardu
                                                                       Pirmininkas
[1]               OL L 359, 1998 12 31, p. 1. 
[2]               OL L 162, 1997 6 19, p. 1.
[3]               OL C,..., p.
[4]               OL C,..., p.
[5]               1998 m. gruodžio 31 d. Tarybos reglamentas
(EB) Nr. 2866/98 dėl euro ir eurą įvedančių
valstybių narių valiutų perskaičiavimo kursų (OL L
359, 1998 12 31, p. 1).
[6]               ... Tarybos sprendimas 2014/.../ES dėl euro įvedimo Lietuvoje 2015 m. sausio 1 d. […].